Rafael Leão

Rafael Alexandre da Conceição Leão (Portugese uitspraak: [ʁɐfɐˈɛl ˈljɐ̃w]; gebore 10 Junie 1999) is ’n Portugese professionele sokkerspeler wat as ’n linkervleuel vir die Serie A-klub Milan en die Portugese nasionale span speel. Hy is die seun van ’n Angolese vader en ’n São Toméaanse moeder wat mekaar in vasteland-Portugal ontmoet het. Sy vaderlike van, Leão, beteken "leeu" in Portugees. Hy is meestal bekend vir sy hoëspoed-hardloop aan die linkerkant van die veld, gekombineer met sy dribbelvermoë, wat 'n konstante gevaar vir enige opponerende span inhou.

Leão het uit Sporting CP se jeugstelsel gekom en sy debuut vir die eerste span in 2018 gemaak, toe hy die Taça da Liga (Ligabeker) in 2018 gewen het. Hy het egter sy kontrak eensydig beëindig ná ’n voorval waarin ’n gewelddadige groep ultra-aanhangers die klub se fasiliteite bestorm het. Kort daarna het hy gratis by die Ligue 1-klub Lille aangesluit. AC Milan het hom in 2019 vir ’n berigte bedrag van €35 miljoen onderteken. Hy het die 2021–22 Serie A gewen, is aangewys as die 2021–22 Serie A se Mees Waardevolle Speler, en het ook die 2024–25 Supercoppa Italiana gewen.

Leão is ’n voormalige Portugese jeuginternasionaal en het sy land op verskeie jeugvlakke verteenwoordig. Hy was deel van die o/17-span wat die Europese Kampioenskap in 2016 gewen het. Hy het sy senior internasionale debuut in 2021 gemaak en was deel van Portugal se groepe vir die 2022 FIFA Wêreldbeker en die Europese Kampioenskap in 2024. Hy het die UEFA Nations League in 2025 gewen.

Leão is ook ’n kletsrymer en stel sy musiek bekend onder die naam WAY 45.

 Verwysings 

Kategorie:Portugese sokkerspelers
Kategorie:Geboortes in 1999
Kategorie:Lewende mense